Document ID: /roh_data/filtered/fineweb-2-filterrobots_roh.jsonl.gz/1723

La polizia chantunala investighescha pervi d'in eventual delict sexual a l’Open Air Lumnezia. Detagls n’èn betg enconuschents. Sco la polizia ha confermà a RTR – è ella stada sin il lieu la notg sin sonda. La procura publica sclerescha uss il cas.
Il comité d'organisaziun na piglia betg posiziun
Il president dal comité d’organisaziun Norbert Cavegn na piglia betg posiziun davart las investigaziuns, quai ha el ditg sin dumonda ad RTR. El sappia che la polizia saja stada sin il plaz, ma uss saja da spetgar fin che las investigaziuns sajan serradas giu, ha ditg Cavegn.
RR novitads 17:00